Περιεχόμενα

# Πλοήγηση κατά

Το πλαίσιο επιλογής Πλοήγηση κατά επιτρέπει την επιλογή κατηγορίας για πλοήγηση στο έγγραφο, συμπεριλαμβανομένων σελίδων, επικεφαλίδων, ενοτήτων, αντικειμένων, πεδίων, σχολίων, πιο πρόσφατων αποτελεσμάτων αναζήτησης και τη πρόσφατη θέση του δρομέα. Στη συνέχεια, μπορείτε να χρησιμοποιήσετε τα εικονίδια βέλους Προηγούμενο και Επόμενο για να τοποθετήσετε τον δρομέα κειμένου στο έγγραφο στον προηγούμενο ή τον επόμενο στόχο.

Για να έχετε πρόσβαση σε αυτήν τη λειτουργία...

#### Από τη γραμμή μενού:

Επιλέξτε Προβολή - Πλοηγητής.

#### Από τη διεπαφή με καρτέλες:

Επιλέξτε Αρχική σελίδα - Πλοηγητής.

Επιλέξτε Προβολή - Πλοηγητής.

#### Από τις γραμμές εργαλείων:

Πλοήγηση Ναι/Όχι

#### Από το πληκτρολόγιο:

F5

## Εργασία με το πλοήγηση κατά

Από προεπιλογή, εφόσον δεν έχετε επιλέξει άλλη κατηγορία, επιλέγεται η κατηγορία Σελίδα και τα βέλη αντικαθίστανται από ένα αριθμητικό πεδίο που μπορεί να χρησιμοποιηθεί για μετάβαση στην προηγούμενη ή την επόμενη σελίδα ή για μετάβαση σε μια συγκεκριμένη.

Μόλις επιλέξετε άλλη κατηγορία, μπορείτε να χρησιμοποιήσετε τα πλήκτρα βέλους "Προηγούμενο" ή "Επόμενο". Οι ετικέτες αυτών των πλήκτρων υποδεικνύουν τον τύπο του αντικειμένου που έχετε επιλέξει. Στη συνέχεια, ο δρομέας κειμένου τοποθετείται σε όποιο αντικείμενο έχετε επιλέξει.

### Αριθμός σελίδας

Πληκτρολογήστε τον αριθμό της σελίδας στην οποία θέλετε να μεταβείτε και έπειτα πατήστε Enter. Χρησιμοποιήστε τα κουμπιά αυξομείωσης για πλοήγηση.

### Προηγούμενο

Μεταβαίνει στο προηγούμενο στοιχείο του εγγράφου. Για να καθορίσετε τον τύπο του στοιχείου στο οποίο θα μεταβείτε, πατήστε στον κατάλογο Πλοήγηση κατά και, στη συνέχεια, πατήστε σε μια κατηγορία στοιχείου - για παράδειγμα, "Εικόνες".

Προηγούμενο στοιχείο

### Επόμενο

Μεταβαίνει στο επόμενο στοιχείο του εγγράφου. Για να καθορίσετε τον τύπο του στοιχείου στο οποίο θα μεταβείτε, πατήστε στον κατάλογο Πλοήγηση κατά και, στη συνέχεια, πατήστε σε μια κατηγορία στοιχείου - για παράδειγμα, "Εικόνες".

Επόμενο στοιχείο

Μπορείτε να διαμορφώσετε το LibreOffice σύμφωνα με τις συγκεκριμένες προτιμήσεις σας για την πλοήγηση σε ένα έγγραφο. Για να το κάνετε αυτό, επιλέξτε Εργαλεία - Προσαρμογή. Οι διάφοροι πίνακες για την προσαρμογή των μενού, της εισόδου πληκτρολογίου ή των γραμμών εργαλείων περιέχουν διάφορες λειτουργίες για πλοήγηση εντός του εγγράφου στην κατηγορία "Πλοήγηση". Για παράδειγμα, μπορείτε να προσθέσετε πλήκτρα σε μια γραμμή εργαλείων για να μεταβείτε στις ετικέτες ευρετηρίου στο έγγραφο με τις εντολές "Μετάβαση στην Επόμενη/Προηγούμενη Καταχώριση Ευρετηρίου".

Οι διαθέσιμες κατηγορίες αντιστοιχούν σε μεγάλο βαθμό με εκείνες στο πλαίσιο επιλογής Πλοήγηση. Ωστόσο, μπορείτε να επιλέξετε άλλους προορισμούς μετάβασης που δεν είναι κλασικές κατηγορίες πλοήγησης: για παράδειγμα, υπενθυμίσεις, επαναλαμβανόμενη αναζήτηση ή πρόσφατη εμφάνιση.

Επιλέξτε μία από τις ακόλουθες επιλογές: Σελιδοδείκτες, Σχόλια, Χειριστήρια, Σχεδίαση αντικειμένων, Πεδία κατά τύπο, Πεδία, Υποσημειώσεις, Πλαίσια, Επικεφαλίδες, Εικόνες, Ευρετήρια, αντικείμενα OLE, Σελίδα, Πρόσφατα, Υπενθύμιση, Επανάληψη αναζήτησης, Ενότητες, Επιλογή, Πίνακας τύπος, Πίνακες, Λάθος τύπος πίνακα.

## Υποσημειώσεις

Επιλέξτε την κατηγορία Υποσημειώσεις για μετάβαση μεταξύ υποσημειώσεων και σημειώσεων τέλους. Αυτό μπορεί να χρησιμοποιηθεί σε συνδυασμό με το πλήκτρο Αγκύρωση ↔ Κείμενο στην πλοήγηση, για γρήγορη μετάβαση μεταξύ του κειμένου της υποσημείωσης/σημείωσης τέλους και της άγκυράς της στο σώμα.

## Πρόσφατα

Όταν επιλέγετε την κατηγορία Πρόσφατα, τα πλήκτρα Επιστροφή και Προώθηση μπορούν να χρησιμοποιηθούν για μετάβαση στις πρόσφατες θέσεις του δρομέα στο έγγραφο.

## Υπενθυμίσεις

Μπορούν να οριστούν έως και 5 Υπενθυμίσεις (οι οποίες δεν αποθηκεύονται όταν το έγγραφο είναι κλειστό) σε διάφορες θέσεις του εγγράφου. Ορίστε μια υπενθύμιση με το πλήκτρο Ορισμός υπενθυμίσεων στον Πλοηγητή.

Οι υπενθυμίσεις εξετάζονται με τη σειρά που ορίζονται. Οι υπενθυμίσεις δεν αποθηκεύονται όταν ένα έγγραφο είναι κλειστό.

## Επανάληψη αναζήτησης

Με την κατηγορία Επανάληψη αναζήτησης, μπορείτε να επαναλάβετε μια αναζήτηση που ξεκινήσατε με το παράθυρο διαλόγου Αναζήτηση και αντικατάσταση, ή τη γραμμή εργαλείων Εύρεση. Εάν τώρα πατήσετε σε ένα από τα βέλη, η αναζήτηση θα συνεχιστεί για τον όρο που αναζητήσατε τελευταία.

## Επιλογή

Εάν είναι ενεργή μια πολλαπλή επιλογή (για παράδειγμα όταν χρησιμοποιείτε το Ctrl + πάτημα και σύρσιμο, ή την προσθήκη λειτουργίας επιλογής, ή μετά από αναζήτηση "Εύρεση όλων"), η Επιλογή επιτρέπει το άλμα από το ένα στο άλλο.

## Τύποι πίνακα

Για τύπους πινάκων, μπορείτε είτε να μεταβείτε σε όλους τους τύπους πινάκων που βρίσκονται στο έγγραφό σας με Τύπος πίνακα, είτε μόνο στους λανθασμένους με Λάθος τύπος πίνακα. Για λανθασμένους τύπους, μεταπηδάτε μόνο σε τύπους που έχουν οδηγήσει σε σφάλματα. Το πρόγραμμα παρακάμπτει τύπους με προκύπτοντα σφάλματα (αυτά που αναφέρονται σε λανθασμένους τύπους).